Aanval in Israel eis SA man | Maroela Media
Eliyahu David Kay is in Jerusalem se Ou Stad doodgeskiet. (Foto: Facebook)
'n Suid-Afrikaanse man is geïdentifiseer as die slagoffer wat Sondag noodlottig gewond is toe 'n militant van die Palestynse Islamitiese Hamas-beweging in Jerusalem se Ou Stad op mense losgebrand het.
Die 26-jarige Eliyahu David Kay was glo op pad om by die westelike muur te gaan bid toe hy geskiet is. Kay is ná die aanval na die Hadassah-hospitaal in Jerusalem gehaas waar hy later aan sy beserings beswyk het.
Die Suid-Afrikaanse Joodse Raad van Afgevaardigdes het sy dood bevestig.
Volgens dié raad het Kay as toergids in Israel gewerk.
"Ons innige meegevoel met sy ouers, sy verloofde, en sy familie en vriende in Israel en Suid-Afrika," het die raad gesê.
Israeliese polisiebeamptes en veiligheidsmagte Sondag op die toneel van die skietery in Jerusalem se Ou Stad. (Foto: Menahem KAHANA / AFP)
Maroela Media het vroeër berig Kay en drie ander, onder wie twee polisiebeamptes, is deur 'n Palestyn geskiet wat glo sy wapen – 'n soort submasjiengeweer – onder sy klere versteek het voordat hy losgebrand het.
Die skieter is ná die voorval deur Israeliese veiligheidsmagte om die lewe gebring.
"Dit blyk dat hy 'n groot galabiya [mantel] gedra het of dat hy hom as 'n ortodokse Jood vermom het," het Israel se minister van openbare veiligheid, Omer Bar-Lev, Sondag ná die aanval gesê.
Tientalle polisiebeamptes is intussen in die historiese ou gedeelte van die stad ontplooi.
Covid-19-statistieke: Positiwiteitskoers styg weer
Die onskuldige word "doodgeskiet", en die skuldige "om die lewe gebring" (volgens MM Red.). Dit moet andersom wees!
Daar's 'n verskil tussen die twee begrippe…maar nou ja……..
Volgens ons regering is dit dan Israel wat die agressors is teenoor Palestina nou word 'n onskuldige aanbidder deur 'n lid van Hamas dood geskiet.hoe dan nou ANC .
Innige meegevoel aan sy familie. Trots op julle Palestyn tjommies ANC ???
Die SA regering sit nou met rooi gesigte maar is te arrogant om dit te herken hulle het die verkeerde perd gesteun.
Brittanje wat voor WOII die gebied rondom Israel beheer het, het in 1948 dit goed gedink, soos hul gereeld dink, dat 'n groepie Arabiere wat op die besette Joodse grond geplak het in Oos-Jerusalem mag aanbly toe die Jode ná die oorlog na hul vaderland kon terugkeer. En nou wil massas Moslems vanuit alle oorde ook in Israel gaan bly met Jerusalem as hul hoofstad. Brittanje is dus die eintlike aktiveerder van die Palestynse vete om die Jode van hul hoofstad en vaderland te beroof.